Държавен вестник, бр. 98, 2018 г., стр. 19

БРОЙ  98	
Д Ъ Р Ж А В Е Н  В Е С Т Н И К 	
СТР.  19  
в) суми по алтернативни механизми за 
финансиране; 
г) лихви по финансов лизинг; 
д) лихва, капитализирана като част от 
стойността на неамортизируем актив за да-
нъчни цели, при разпореждане с този актив, 
амортизацията на капитализирана лихва за 
данъчен амортизируем актив или лихвата, 
включена в данъчната стойност на данъчен 
амортизируем актив, при разпореждане с 
този актив; 
е) суми, изчислени на базата на възвръща-
емост на финансирането съгласно правилата 
за трансферно ценообразуване, когато са 
приложими; 
ж) суми на условни лихви по деривативни 
инструменти или споразумения за хеджиране, 
свързани с финансиране; 
з) курсови разлики по заеми и инструменти, 
свързани с набирането на средства; 
и) възнаграждения за гаранция при фи-
нансиране; 
к) такси и подобни разходи, свързани със 
заемането на средства; 
2. не се включват разходи и суми за нака-
зателни лихви за закъснели плащания и не-
устойки, които не са свързани с финансиране.
(5) Непризнатото по ал. 1 превишение на 
разходи по заеми се признава за данъчни цели 
през следващите години до изчерпването му 
в размер, определен за текущата година по 
следната формула:
ППРЗ = 0,30 × ДФРЛДА + ПЛ – РЗ, където: 
ППРЗ е признатото превишение на разходи 
по заеми;
ДФРЛДА е данъчният финансов резултат 
преди лихви, данъци и амортизации, определен 
за текущата година по реда на ал. 3;
ПЛ е общият размер на признатите за да-
нъчни цели лихви, представляващи приходи 
и/или суми, които водят до увеличение на 
данъчния финансов резултат, както и други 
приходи или суми, икономически еквивалент-
ни на лихви;
РЗ е общият размер на разходите по заеми, 
посочени в ал. 4, преди прилагането на чл. 43 
и този член.
(6) Когато данъчният финансов резултат 
преди лихви, данъци и амортизации е отрица-
телна величина, той не участва при определяне 
на размера на непризнатото и признатото 
превишение на разходи по заеми по ал. 1 и 5. 
(7) Алинея 1 не се прилага, когато преви-
шението на разходите по заеми, определено 
за текущата година, не надвишава левовата 
равностойност на 3 000 000 евро, определени по 
официалния валутен курс на лева към еврото. 
(8) В случаите, в които превишението на 
разходите по заеми, определено за текущата 
година, надвишава прага по ал. 7 и чл. 43 не 
е приложен, не се признава за данъчни цели 
превишението на разходите по заеми в размер 
равен на превишението на разходи по заеми 
за текущата година намалено с 30 на сто от 
данъчния финансов резултат преди лихви, 
данъци и амортизации.
(9) В случаите, в които превишението на 
разходите по заеми, определено за текущата 
година, надвишава прага по ал. 7 и:
1. непризнатото превишение на разходите 
по заеми по ал. 1 е по-високо от непризнатите 
разходи за лихви по чл. 43, ал. 1, не се признава 
за данъчни цели непризнатото превишение на 
разходите по заеми по ал. 1; в този случай 
чл. 43, ал. 1 не се прилага; 
2. непризнатото превишение на разходите 
по заеми по ал. 1 е по-ниско от непризна-
тите разходи за лихви по чл. 43, ал. 1, не 
се признават за данъчни цели непризнатото 
превишение на разходите по заеми по ал. 1 
и разликата между непризнатите разходи за 
лихви по чл. 43, ал. 1 и непризнатото преви-
шение на разходите по заеми по ал. 1.
(10) Не се регулират по реда на ал. 1 – 9 
разходите по заеми на кредитните институции.“
§ 4. Създава се глава девета „а“ с чл. 47в, 
47г и 47д:
„ Г л а в а  д е в е т а  „ а “
СПЕЦИФИЧНИ ПРАВИЛА ЗА ОПРЕДЕЛЯ-
НЕ НА ДАНЪЧНИЯ ФИНАНСОВ РЕЗУЛ-
ТАТ В СЛУЧАИТЕ НА КОНТРОЛИРАНО 
ЧУЖДЕСТРАННО ДРУЖЕСТВО
Контролирано чуждестранно дружество
Чл. 47в. (1) Контролирано чуждестранно 
дружество е чуждестранно образувание или 
място на стопанска дейност в чужбина, чиито 
печалби не подлежат на данъчно облагане 
или са освободени от облагане с данъци в 
Република България, когато са изпълнени 
следните условия: 
1. в случай на чуждестранно образу-
вание – данъчно задълженото лице само­
стоятелно или заедно със своите свързани 
предприятия има пряко или косвено участие 
в над 50 на сто от правата на глас, или има 
пряко или косвено участие в над 50 сто от 
капитала, или има право да получи над 50 
на сто от печалбата на това образувание, и 
2. действително платеният корпоративен 
данък върху печалбата от образуванието или 
мястото на стопанска дейност е по-нисък от 
разликата между корпоративния данък, който 
би бил начислен на образуванието или мяс-
тото на стопанска дейност по реда на този 
закон, и действително платения корпоративен 
данък върху печалбата от образуванието или 
мястото на стопанска дейност. 
(2) Размерът на косвеното участие по 
ал. 1, т. 1, което данъчно задълженото лице 
притежава в чуждестранно образувание, се 
определя като сбор от участията, които вся-
ко от свързаните му предприятия притежава 
пряко в чуждестранното образувание.